[pic] | COMISIA EUROPEANĂ |

Bruxelles, 15.2.2010

COM(2010)53 final

2010/0035 (NLE)

Propunere de

REGULAMENT (UE) NR. …/… AL CONSILIULUI

de modificare a Regulamentului (CE) nr. 479/2009 cu privire la calitatea datelor statistice în contextul procedurii deficitului excesiv

EXPUNERE DE MOTIVE

Baza sistemului de supraveghere fiscală al UE se găsește în tratate și este menționată în continuare în legislația UE, mai ales prin cerințele privind calitatea statisticilor fiscale, în sensul exercițiului procedurii aplicabile deficitului excesiv (EDP). Calitatea datelor din cadrul statisticilor fiscale se bazează în primul rând pe punerea în aplicare corectă de către statele membre a actelor juridice relevante în contextul EDP, precum Regulamentul (CE) nr. 2223/96 al Consiliului[1] (SEC 95) și Regulamentul (CE) nr. 479/2009 al Consiliului[2], prin care se stabilește sistemul de referință statistic pentru standarde, definiții și dispoziții de contabilitate. I s-a încredințat Comisiei misiunea de supervizare a calității datelor fiscale raportate. Articolul 8 alineatul (1) din Regulamentul (CE) nr. 479/2009 scoate în evidență obligația Comisiei (Eurostat) de a evalua periodic atât calitatea datelor efective raportate de statele membre, cât și pe cea a datelor care stau la baza conturilor sectoarelor publice, elaborate în conformitate cu SEC 95. Calitatea datelor efective înseamnă respectarea de către aceste date a normelor contabile, precum și caracterul lor complet, fiabil, prezentarea la timp și coerența. Mai mult, în conformitate cu articolul 8 alineatul (2) din Regulamentul (CE) nr. 479/2009, statele membre furnizează Comisiei (Eurostat), cât mai rapid posibil, informațiile statistice relevante solicitate pentru evaluarea calității datelor, fără a aduce atingere dispozițiilor privind confidențialitatea statistică.

Ca urmare a „cazului Greciei” din 2004 și a unei cereri ulterioare din partea Consiliului de consolidare a monitorizării calităților datelor fiscale raportate, Comisia a propus în 2005 modificările la legislația în vigoare, respectiv Regulamentul (CE) nr. 3605/93 al Consiliului, care reglementează calitatea datelor EDP. Modificările din propunerea Comisiei din 2005[3] vizau creșterea transparenței statisticilor referitoare la EDP și, în acest sens, consolidarea puterilor Eurostat în ceea ce privește calitatea datelor. În mod special, Comisia a propus instituirea de „vizite de monitorizare în profunzime”. Împreună cu o cerință generală pentru statele membre de a asigura Comisiei (Eurostat) accesul la informațiile necesare pentru evaluarea calității datelor, propunerea viza consolidarea competenței în ceea ce privește calitatea datelor. Cu toate acestea, instrumentele suplimentare oferite Comisiei de Regulamentul (CE) nr. 2103/2005 al Consiliului[4] au fost mai limitate decât se ceruse inițial. În special, nu există o obligație generală a statelor membre de a asigura accesul Comisiei (Eurostat) la întreaga informație necesară pentru evaluarea calității datelor, iar vizitele metodologice (efectuate doar într-un stat membru de la adoptarea legislației) se restrâng la domeniul pur statistic.

Evoluțiile recente și, mai ales, statisticile privind deficitul și datoria notificate de guvernul grec în octombrie 2009[5], scot în evidență și acutizează aceste limitări și demonstrează că sistemul actual pentru statistici fiscale nu micșorează, în măsura necesară, de exemplu, riscul de notificare a unor date incorecte sau imprecise către Comisie.

În lipsa unei acțiuni de contracarare a acestei slăbiciuni, astfel de cazuri individuale de nerespectare a normelor de către state membre vor continua să compromită soliditatea sistemului de guvernanță prin participanții la acesta atât la nivel european, cât și la nivelul statelor membre. Din acest motiv, este atât oportun cât și consecvent din punct de vedere politic în acest stadiu să se propună anumite modificări ale cadrului de guvernare pentru statistici fiscale. Scopul regulamentului modificat este de a permite Comisiei și statelor membre să colaboreze mai eficient în ceea ce privește îmbunătățirea calității și fiabilității statisticilor privind finanțele publice, pe baza unei abordări cu doi piloni: în primul rând, efectuarea unor vizite statistice periodice mai frecvente și mai detaliate în contextul procedurii EDP standard; în al doilea rând, în cazul în care o evaluare a riscurilor identifică probleme specifice și semnificative, Eurostat poate efectua vizite metodologice suplimentare.

Pentru abordarea slăbiciunilor existente, Comisia consideră, prin urmare, că este necesar să se propună suplimentarea normelor existente pentru a se consolida mecanismele de monitorizare a datelor. Cu toate acestea, vizitele metodologice se vor realiza numai în cazuri în care se identifică riscuri substanțiale sau probleme potențiale pentru calitatea datelor, așa cum se întâmplă și în prezent în conformitate cu cadrul juridic existent.

Având în vedere că Eurostat, în calitate de autoritate statistică, trebuie să poată verifica efectiv cifrele furnizate, este necesar să se suplimenteze actualul cadru în mai multe privințe. În mod special, este necesar să se recunoască dreptul Eurostat de a examina direct conturile publice în cazul în care există puternice îndoieli cu privire la fiabilitatea datelor statistice transmise de o autoritate statistică națională – împreună cu obligația corespunzătoare a autorităților naționale de a menține și de a asigura accesul la toate sursele relevante de informare. Mai mult, este necesar ca statele membre să asigure asistență prin experți în contabilitatea națională, inclusiv la pregătirea și realizarea vizitelor metodologice.

2010/0035 (NLE)

Propunere de

REGULAMENT (UE) NR. …/… AL CONSILIULUI

de modificare a Regulamentului (CE) nr. 479/2009 cu privire la calitatea datelor statistice în contextul procedurii deficitului excesiv

CONSILIUL UNIUNII EUROPENE,

având în vedere Tratatul privind funcționarea Uniunii Europene și, în special, articolul 126 alineatul (14) paragraful al treilea,

având în vedere propunerea Comisiei Europene,

având în vedere avizul Parlamentului European,

hotărând în conformitate cu o procedură legislativă specială,

întrucât:

(1) Credibilitatea supravegherii bugetare depinde în mod esențial de statistici bugetare fiabile. Este de cea mai mare importanță ca datele raportate de statele membre în conformitate cu Regulamentul (CE) nr. 479/2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene[6] să fie de înaltă calitate.

(2) Cadrul de guvernanță al Uniunii Europene pentru statistici fiscale a continuat să se dezvolte, iar cadrul instituțional s-a actualizat în ultimii ani, în special în sensul îmbunătățirii monitorizării conturilor guvernamentale de către Comisie (Eurostat).

(3) Cadrul de guvernanță revizuit pentru statistici fiscale funcționează bine în întregul său și, în general, a produs rezultate satisfăcătoare în ceea ce privește raportarea datelor fiscale relevante privind deficitul și datoria guvernamentală. În mod special, statele membre au arătat până acum în mod predominant că sunt capabile să coopereze cu bună credință și că au capacitatea operațională de a raporta date fiscale de înaltă calitate.

(4) Cu toate acestea, evoluțiile recente au demonstrat, de asemenea, cu claritate, că actualul cadru de guvernanță pentru statistici fiscale continuă să nu reducă, în măsura necesară, riscul notificării deliberate a unor date incorecte sau imprecise către Comisie.

(5) În legătură cu aceasta, Comisia (Eurostat) ar trebui să primească drepturi suplimentare de acces la un domeniu extins de informații pentru evaluarea calității datelor.

(6) În cadrul vizitelor de monitorizare într-un stat membru ale cărui informații statistice sunt supuse unui control, Comisia (Eurostat) ar trebui să fie îndreptățită la acces la conturile entităților guvernamentale la nivel central, de stat, local și de securitate socială, inclusiv prezentarea informațiilor detaliate de contabilitate pe baza cărora se stabilesc aceste date, a sondajelor și chestionarelor statistice relevante și a informațiilor suplimentare în legătură cu acestea, respectând legislația privind protecția datelor, precum și confidențialitatea statistică.

(7) Conturile publice individuale ale unităților guvernamentale generale, precum și cele ale unităților publice clasificate în afara sectorului general de guvernământ, ar trebui să reprezinte principalul obiectiv al controalelor, iar conturile publice ar trebui să fie evaluate în ceea ce privește utilizarea lor statistică.

(8) Statele membre ar trebui să asigure respectarea deplină a obligațiilor referitoare la principiile statistice de către funcționarii responsabili pentru raportarea datelor efective către Comisie (Eurostat) și pentru conturile guvernamentale pe baza cărora se stabilesc aceste date.

(9) Prin urmare, Regulamentul (CE) nr. 479/2009 trebuie modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 479/2009 se modifică după cum urmează:

(1) Se inserează următorul articol 2a:

„ Articolul 2a

„Acces” înseamnă posibilitatea de consultare a oricăror documente relevante prin primirea unei copii a acestora sau la fața locului, inclusiv, atunci când este posibil, o copie electronică și de a se furniza părții solicitante orice informație relevantă. Documentele și informațiile cerute se furnizează prompt și, atunci când este posibil, pot fi extrase cu ușurință din înregistrări sau surse disponibile.”

(2) La articolul 8, alineatul (2) se înlocuiește cu următorul text:

„2. Statele membre asigură Comisiei (Eurostat), în cel mai scurt timp, accesul la întreaga informație necesară pentru evaluarea calității datelor, inclusiv la informații statistice precum date din conturile naționale, inventare, tabele de notificare a procedurii aplicabile deficitelor excesive, chestionare suplimentare și clarificări referitoare la notificări.

Formatul chestionarelor se stabilește de către Comisie (Eurostat), după consultarea Comitetului pentru statistici monetare, financiare și ale balanței de plăți (denumit în continuare „CMFB”).”

(3) La articolul 11, alineatul (3) se înlocuiește cu următorul text:

„3. Vizitele metodologice sunt destinate monitorizării proceselor și verificării conturilor care justifică datele efective raportate, precum și stabilirii unor concluzii detaliate privind calitatea datelor raportate, în conformitate cu articolul 8 alineatul (1).

Vizitele metodologice se realizează numai în cazuri excepționale, în care au fost identificate în mod clar riscuri sau probleme semnificative pentru calitatea datelor.”

(4) La articolul 12, alineatul (1) se înlocuiește cu următorul text:

„1. Statele membre asigură, la cererea Comisiei (Eurostat), asistență prin intermediul experților în contabilitate națională, inclusiv pentru pregătirea și realizarea vizitelor metodologice. În exercitarea îndatoririlor lor, acești experți asigură o expertiză independentă. Lista acestor experți în contabilitate națională se stabilește pe baza propunerilor trimise Comisiei (Eurostat) de către autoritățile naționale răspunzătoare de raportarea deficitului excesiv.

Comisia redactează normele și procedurile referitoare la selectarea experților și la condițiile de lucru.”

(5) La articolul 12, alineatul (2) se înlocuiește cu următorul text:

„2. În cadrul vizitelor metodologice, Comisia (Eurostat) are dreptul de acces la conturile tuturor entităților guvernamentale la nivel central, de stat, local și de securitate socială, inclusiv prezentarea informațiilor detaliate de contabilitate pe baza cărora se stabilesc aceste date, a sondajelor și chestionarelor statistice relevante și a informațiilor suplimentare în legătură cu acestea, precum documente analitice și date de contabilitate ale altor organisme publice.

Statele membre adoptă toate măsurile necesare pentru a facilita desfășurarea vizitelor metodologice. Aceste vizite se pot realiza la autoritățile naționale implicate în raportarea privind procedura aplicabilă deficitelor excesive, precum și la toate serviciile implicate direct sau indirect în producerea conturilor publice și a datelor privind datoria publică. Statele membre se asigură că aceste autorități naționale și servicii și, după caz, autoritățile lor naționale răspunzătoare de controlul conturilor publice, furnizează funcționarilor Comisiei sau altor experți menționați la alineatul (1) asistența necesară îndeplinirii sarcinilor acestora, inclusiv punerea la dispoziție a documentelor disponibile pentru justificarea datelor efective raportate privind deficitul și datoria, precum și conturile publice pe baza cărora sunt stabilite aceste date. Datele confidențiale ale sistemului statistic național pot fi transmise numai Comisiei (Eurostat).”

(6) La articolul 16, alineatul (2) se înlocuiește cu următorul text:

„2. Statele membre iau măsuri corespunzătoare pentru a se asigura că funcționarii răspunzători de raportarea datelor efective către Comisie (Eurostat) și a conturilor publice pe baza cărora sunt stabilite aceste date răspund și acționează în conformitate cu principiile menționate la articolul 2 din Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene*. Măsurile respective trebuie să fie eficace, proporționale și disuasive. Statele membre notifică aceste măsuri Comisiei până la 31 decembrie 2011 precum și, fără întârziere, orice modificare ulterioară a acestora.”

_______________________

( JO L 87, 31.3.2009, p. 164.

Articolul 2

Intrarea în vigoare

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

FIȘĂ FINANCIARĂ LEGISLATIVĂ

1. DENUMIREA PROPUNERII

Propunere de regulament al Consiliului de modificare a Regulamentului (CE) nr. 479/2009 cu privire la calitatea datelor statistice în contextul procedurii deficitului excesiv

2. CADRU ABM / ABB (gestionarea/stabilirea bugetului pe activități)

Domeniul de politică în cauză și activitatea (activitățile) asociată (asociate):

Statistici (Producerea de informații statistice; strategie de politică și coordonare; susținere administrativă)

3. LINII BUGETARE

3.1. Linii bugetare [linii operaționale și linii conexe de asistență tehnică și administrativă (foste linii BA)], inclusiv pozițiile acestora:

29.0203 Programul statistic comunitar 2008 - 2012

29.010401 Politica de informare statistică – Cheltuieli de gestiune administrativă

3.2. Durata acțiunii și a implicațiilor financiare:

Nedeterminată

3.3. Caracteristici bugetare:

Linie bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

29.020101 | Neobligatorii | Diferențiate[7] | NU | DA | NU | Nr. 1 |

29.010401 | Neobligatorii | Nediferențiate[8] | NU | DA | NU | Nr. 1 |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | 2011 | 2012 | 2013 | 2014 | 2015 | 2016 și urm. | Total |

Cheltuieli operaționale |

Credite de angajament (CA) | 8.1 | a |

Credite de plată (CP) | b |

Cheltuieli administrative incluse în suma de referință |

Asistență tehnică și administrativă – ATA (CND) | 8.2.4 | c | 0 | 0 | 0 | 0 | 0 | 0 | 0 |

SUMA TOTALĂ DE REFERINȚĂ |

Credite de angajament | a+c |

Credite de plată | b+c |

Cheltuieli administrative neincluse în suma de referință |

Resurse umane și cheltuieli conexe (CND) | 8.2.5 | d | 1,709 | 1,709 | 1,709 | 1,709 | 1,709 | 1,709 | 1,709 |

Cheltuieli administrative altele decât resursele umane și costurile conexe, neincluse în suma de referință (CND)* | 8.2.6 | e | 0,19 | 0,24 | 0,24 | 0,24 | 0,24 | 0,24 | 1,39 |

* Costuri de misiune

4.1.2. Compatibilitatea cu programarea financiară

⎭ Propunerea este compatibilă cu programarea financiară existentă.

4.1.3. Implicațiile financiare asupra veniturilor

⎭ Propunerea nu are implicații financiare asupra veniturilor

4.2. Resurse umane în echivalent normă întreagă (ENI) (inclusiv funcționari, personal temporar și extern) - a se vedea detaliile de la punctul 8.2.1.)

Necesar anual | 2011 | 2012 | 2013 | 2014 | 2015 | 2016 și urm. |

Număr total de resurse umane | 20 | 20 | 20 | 20 | 20 | 20 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Evoluțiile recente și, mai ales, statisticile privind deficitul și datoria notificate de guvernul grec[9] demonstrează că sistemul actual pentru statistici fiscale nu micșorează, în măsura necesară, de exemplu, riscul de notificare a unor date incorecte sau imprecise către Comisie.

În lipsa unei acțiuni de contracarare a acestei slăbiciuni, astfel de cazuri individuale de nerespectare a normelor de către state membre vor continua să compromită soliditatea sistemului de guvernanță prin participanții la acesta atât la nivel european, cât și la nivelul statelor membre. Din acest motiv, pare atât oportun cât și consecvent din punct de vedere politic în acest stadiu să se propună anumite modificări ale cadrului de guvernare pentru statistici fiscale.

5.2. Valoarea adăugată a implicării comunitare, coerența propunerii cu alte instrumente financiare și eventuala sinergie

Comisia are o responsabilitate directă majoră în analizarea și evaluarea cifrelor de deficit și datorie pentru o punere în aplicare corectă a Pactului de stabilitate și de creștere și este responsabilă pentru furnizarea de statistici privind procedura aplicabilă deficitelor excesive, pe baza datelor raportate de statele membre și țările candidate. Acesta este un rol important care revine Comisiei, având în vedere că statele membre constituie o parte interesată.

Această implicare îmbunătățită a Comunității va îmbunătăți, de asemenea, armonizarea abordărilor naționale și va exploata sinergiile disponibile prin includerea experților din alte state membre în vizitele metodologice.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

Comisia are o responsabilitate majoră de a furniza o opinie independentă privind calitatea datelor, în conformitate cu protocolul atașat la Tratatul de la Maastricht și cu Regulamentul (CE) nr. 479/2009 al Consiliului. Principalul obiectiv ar fi stabilirea instrumentelor de control al sistemelor naționale pentru producerea statisticilor bugetare și reducerea la minimum a cazurilor de raportare incorectă a cifrelor pentru deficit și datorie (exemplificate prin cazurile Greciei din 2004 și 2009).

Se așteaptă să rezulte date de mai bună calitate, pe baza unei abordări mai fiabile și mai consistente. Detectarea corespunzătoare a deficiențelor structurale ale sistemului (risc sistemic) și a datelor nefiabile va indica realizarea de progrese. Doi indicatori principali vor fi numărul de rezerve și modificări ale datelor în comunicatul de presă Eurostat EDP, precum și numărul de vizite metodologice.

5.4. Modalități de realizare (indicative)

⎭ Gestionare centralizată

⎭ direct de către Comisie

6. MONITORIZARE ȘI EVALUARE

6.1. Sistem de monitorizare

Calitatea datelor raportate va fi monitorizată în contextul aplicării dispozițiilor Sistemului european de conturi naționale și regionale în cadrul Comunității, adoptat prin Regulamentul (CE) nr. 2223/96 (SEC95), care constituie baza raportării și furnizării de date statistice în contextul procedurii aplicabile deficitelor excesive. Sistemele statistice instituite de statele membre și țările candidate vor fi verificate prin comparație cu sistemele care oferă deja cifre de bună calitate, conform prevederilor Codului de conduită. Se vor prezenta Comisiei, Parlamentului și Consiliului rapoarte periodice privind funcționarea sistemelor și rezultatele procesului de monitorizare (țări vizitate, probleme întâlnite și soluții propuse).

6.2. Evaluare

6.2.1. Evaluare ex-ante

În cadrul întâlnirilor recente ale Consiliului s-a ajuns la concluzia că independența și calitatea statisticilor trebuie îmbunătățite în continuare și s-a cerut Comisiei să facă propuneri în acest sens.

6.2.2. Măsuri luate în urma unei evaluări interimare/ex-post (lecții învățate din experiențe anterioare similare)

Aceasta este o intervenție nouă.

6.2.3. Condițiile și frecvența evaluărilor viitoare

Eurostat va realiza periodic evaluări asupra capacității sistemului de furnizare a datelor privind finanțele publice necesare pentru punerea în aplicare a Tratatelor.

7. MĂSURI ANTIFRAUDĂ

Se poate considera că însăși propunerea este destinată, inter alia , ca măsură de detectare și minimalizare a oricăror potențiale nerespectări de către statele membre/țările candidate a regulilor stabilite. În plus, pentru asigurarea în continuare a independenței și integrității capacității de inspecție, se va introduce o politică strictă de rotație a personalului implicat în vizite metodologice în state membre și țări candidate specifice.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

8.2. Cheltuieli administrative

8.2.1. Numărul și tipul resurselor umane

Tipuri de posturi | Personal care urmează să fie alocat pentru gestionarea acțiunii prin utilizarea resurselor existente și/sau suplimentare (număr de posturi/ENI) |

Anul 2011 | Anul 2012 | Anul 2013 | Anul 2014 | Anul 2015 | Anul 2016 |

Funcționari sau agenți temporari[10] (29 01 01) | A*/AD | 5 | 5 | 5 | 5 | 5 | 5 |

B*, C*/AST | 1 | 1 | 1 | 1 | 1 | 1 |

Personal finanțat[11] prin art. 29 01 02 01 (experți naționali detașați) | 9 | 9 | 9 | 9 | 9 | 9 |

Personal finanțat[12] prin art. 29 01 02 02 (agenți contractuali) | 5 | 5 | 5 | 5 | 5 | 5 |

TOTAL | 20 | 20 | 20 | 20 | 20 | 20 |

Necesitățile în resurse umane se acoperă în cadrul alocației deja acordate pentru gestionarea acestei acțiuni și/sau redistribuite în cadrul DG, suplimentată, după caz, cu orice alocație suplimentară care ar putea fi acordată DG gestionare în cadrul procedurii de alocare anuală, având în vedere restricțiile bugetare.

8.2.2. Descrierea sarcinilor care decurg din acțiune

Resursele umane solicitate vor fi alocate pentru realizarea noilor sarcini pe care regulamentul Consiliului le va atribui Comisiei și care vor consta în realizarea de vizite metodologice în profunzime în statele membre, precum și în creșterea frecvenței vizitelor periodice. Vizitele metodologice se vor efectua în cazul existenței de dovezi sau suspiciuni de raportare eronată și la momentul unor evenimente importante pentru un stat membru în contextul PSC și EDP (de exemplu: înainte de aderarea la zona euro).

Conturile publice individuale ale unităților guvernamentale generale (GG), precum și cele ale unităților publice clasificate în afara sectorului GG, vor reprezenta principalul obiectiv al auditării, iar conturile publice vor fi controlate în ceea ce privește utilizarea lor statistică. Mai în detaliu, vor face obiectul raportării următoarele aspecte/procese:

- transcrierea cu fidelitate din sursele de date în conturile naționale și în tabelele EDP;

- evaluarea informațiilor detaliate pe baza cărora s-au stabilit aceste date, inclusiv al tranzacțiilor;

- identificarea surselor de date auditate la nivel național (prin intermediul unui organism de auditare independent) și a celor care nu sunt auditate în acest fel. Această din urmă informație este esențială, deoarece evaluarea s-ar putea concentra asupra domeniilor care nu fac deja obiectul unui audit la nivel național. Pentru domeniile care nu fac obiectul unui audit, va fi necesară identificarea altor surse de asigurare;

- promovarea adoptării de standarde de contabilitate publică - asigurarea de asistență statelor membre, la cererea lor, în tranziția la un sistem de date auditate și contabilitate de angajament pentru conturile lor publice, de preferat un sistem care se conformează standardelor internaționale.

8.2.3. Originea resurselor umane (statutare)

( Posturi de solicitat în cadrul următoarelor proceduri de alocare

( Posturi de redistribuit în cadrul DG, în urma unei examinări care trebuie finalizată până la sfârșitul lunii iulie 2010

8.2.4. Alte cheltuieli administrative incluse în suma de referință (XX 01 04/05 – Cheltuieli de gestiune administrativă)

N/A

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | 2011 | 2012 | 2013 | 2014 | 2015 | 2016 și anii urm. |

Funcționari și agenți temporari (29 01 01) | 0,732 | 0,732 | 0,732 | 0,732 | 0,732 | 0,732 |

Personal finanțat prin art. 29 01 02 01 și art. 29 01 02 02 (experți naționali detașați și agenți contractuali) | 0,977 | 0,977 | 0,977 | 0,977 | 0,977 | 0,977 |

Costul total al resurselor umane și costuri conexe (neincluse în suma de referință) | 1,709 | 1,709 | 1,709 | 1,709 | 1,709 | 1,709 |

Calcul – Funcționari și agenți temporari

La un cost mediu pentru un funcționar permanent estimat la 122 000 euro/an, costurile financiare ale resurselor umane și costurile conexe (neincluse în suma de referință) sunt în total de 732 000 euro/an.

Calcul - Personal finanțat prin articolul 29 010201

La un cost mediu pentru un expert național detașat estimat la 73 000 euro/an pentru bugetul Uniunii Europene, costurile financiare ale resurselor umane și costurile conexe (neincluse în suma de referință) pentru personalul finanțat prin art. 29 01 02 sunt în total de 657 000 euro/an.

La un cost mediu pentru un agent contractual estimat la 64 000 euro/an, costurile financiare ale resurselor umane și costurile conexe (neincluse în suma de referință) pentru personalul finanțat prin art. 29 01 02 sunt în total de 320 000 euro/an.

Necesitățile în resurse umane se acoperă în cadrul alocației deja acordate pentru gestionarea acestei acțiuni și/sau redistribuite în cadrul DG, suplimentată, după caz, cu orice alocație suplimentară care ar putea fi acordată DG gestionare în cadrul procedurii de alocare anuală, având în vedere restricțiile bugetare.

8.2.6. Alte cheltuieli administrative ne incluse în suma de referință

milioane EUR (cu 3 zecimale) |

Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

29 01 02 11 01 – Delegații | 0,05 | 0,1 | 0,1 | 0,1 | 0,1 | 0,1 | 0,55 |

29 01 02 11 02 – Reuniuni și conferințe | 0,14 | 0,14 | 0,14 | 0,14 | 0,14 | 0,14 | 0,84 |

29 01 02 11 03 – Comitete |

29 01 02 11 04 – Studii și consultări |

29 01 02 11 05 - Sisteme de informații |

2 Total Alte cheltuieli de gestiune (29 01 02 11) |

3 Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (neincluse în suma de referință) | 0,19 | 0,24 | 0,24 | 0,24 | 0,24 | 0,24 | 1,39 |

Necesitățile în alocări administrative se acoperă în cadrul alocației deja acordate pentru gestionarea acestei acțiuni și/sau redistribuite în cadrul DG, suplimentată, după caz, cu orice alocație suplimentară care ar putea fi acordată DG gestionare în cadrul procedurii de alocare anuală, având în vedere restricțiile bugetare.

[1] Regulamentul (CE) nr. 2223/96 al Consiliului din 25 iunie 1996 privind sistemul european de conturi naționale și regionale din Comunitate (JO L 310, 30.11.1996, p. 1).

[2] Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (versiune codificată) (JO L 145, 10.6.2009, p. 1).

[3] COM(2005)71.

[4] Regulamentul (CE) nr. 2103/2005 al Consiliului din 12 decembrie 2005 de modificare a Regulamentului (CE) nr. 3605/93 cu privire la calitatea datelor statistice în contextul procedurii deficitului excesiv (JO L 337, 22.12.2005, p. 1).

[5] Raportul Comisiei din 8 ianuarie 2010 privind statisticile referitoare la deficit și datorie ale guvernului grec [COM(2010)1 final].

[6] JO L 145, 10.6.2009, p. 1.

[7] Credite diferențiate.

[8] Credite nediferențiate, denumite în continuare „CND”.

[9] Raportul Comisiei din 8 ianuarie 2010 privind statisticile referitoare la deficit și datorie ale guvernului grec [COM(2010)1 final].

[10] Al căror cost NU este acoperit de suma de referință.

[11] Al căror cost NU este acoperit de suma de referință.

[12] Al căror cost NU este acoperit de suma de referință.